Materská škola, Fándlyho 2, Senec

SPRÁVA O VÝCHOVNO-VZDELÁVACEJ ČINNOSTI

JEJ VÝSLEDKOCH A PODMIENKACH

**Školský rok 2022/2023**

*Vypracovala Mgr. Marie Leginusová*

**Správa**

 **o výchovno-vzdelávacej činnosti, jej výsledkoch a podmienkach**

**materskej školy za školský rok 2022/2023**

**Predkladá:**

Mgr. Marie Leginusová

riaditeľka MŠ Prerokované na pedagogickej rade

 dňa: 28.08.2023

 Prerokované na Rade školy

 Dňa: 26.09.2023

 **Stanovisko Rady školy:**

 Rada školy odporúča

 Mestu Senec

 **s c h v á l i ť/n e s ch v á l i ť**

Správu o výsledkoch a podmienkach

 výchovno- vzdelávacej činnosti

 MŠ Fándlyho 2, Senec za

 školský rok 2022/2023

 .....................................................

 predseda Rady školy

 **Stanovisko zriaďovateľa:**

 Mesto Senec

 **s c h v a ľ u j e / n e s c h v a ľ u j e**

 Správu o VVČ, jej výsledkoch a podmienkach

 výchovno-vzdelávacej činnosti

 MŠ Fándlyho 2, Senec za

 školský rok 2022/2023

 ....................................................

 Ing. Pavol Kvál

 primátor mesta Senec

**Východiská a podklady:**

Správa bola vypracovaná v zmysle:

1. Zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov;
2. Vyhlášky č. 526/2021 Z. z. Ministerstva školstva, vedy, výskumu a športu Slovenskej republiky, ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 435/2020 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
3. Koncepcie materskej školy pre roky 2020-2023
4. Školského vzdelávacieho programu a rozvíjajúcich vzdelávacích programov
5. Plánu práce školy, Fándlyho 2, Senec na školský rok 2022/2023
6. Informácií z činnosti Rady školy pri MŠ Fándlyho 2, Senec
7. Informácií z činnosti Metodického združenia pri MŠ

# ZÁKLADNÉ IDENTIFIKAČNÉ ÚDAJE:

# I. Údaje o materskej škole:

|  |  |
| --- | --- |
| **1. Názov školy:** | Materská škola |
| **2. Adresa školy:** | Ul.Fándlyho č.2, 903 01 Senec |
| **3. Telefónne číslo:** | 02/45924230  |
| **Mobil:** | 0910 977 342 |
| **4. Webové sídlo:** | [www.msfandlyhosenec.sk](http://www.skolka-fandlyho.webovka.eu) |
| **5. e-mailová adresa:**  | info@msfandlyhosenec.sk, msfandlyho@centrum.sk |

**6.Vedúci zamestnanci školského zariadenia, ich funkcia**:

|  |  |
| --- | --- |
| **Meno a priezvisko** | **Funkcie** |
| Mgr. MarieLeginusová | Riaditeľka  |
| Stanislava Sabová | Zástupkyňa riaditeľky |
| Alžbeta Spuchľáková | Vedúca školskej jedálne |

**7. Členovia rady školy:**

|  |  |  |  |
| --- | --- | --- | --- |
| **č.** | **Meno a priezvisko** | **Funkcia** | **Zvolený /delegovaný/ za:** |
| 1 | Ing. Ján Pullman | predseda | zriaďovateľa - Mesto Senec |
| 2 | Ing. Juraj Gubáni | člen | zriaďovateľa - Mesto Senec |
| 3 | Mgr. Monika Škovránková | členka | zriaďovateľa - Mesto Senec |
| 4 | Mgr. Dagmara Al-Khaldi Mičeková | členka | zriaďovateľa - Mesto Senec |
| 5 | Slávka Feketeová, MBA | členka | pedagogických zamestnancov |
| 6 | Bc. Margita Baligová | členka | pedagogických zamestnancov |
| 7 | Alžbeta Spuchláková | členka | nepedagogických zamestnancov |
| 8 | Mgr. Alena Predáčová | podpredsedníčka | rodičov |
| 9 | Ing. Soňa Gazdíková | členka | rodičov |
| 10 | Ing. Anna Palková | členka | rodičov |
| 11 | Mgr. Martina Trošková | členka | rodičov |

|  |  |
| --- | --- |
| **E-mailová adresa rady školy** | rs\_ms\_fandlyho@senec.sk |

**II. Údaje o zriaďovateľovi**

|  |  |
| --- | --- |
| **1. Zriaďovateľ:** | Mesto Senec |
| **2. Sídlo:** | Mierové námestie č.8, Senec |
| **3. Telefónne číslo:** | +421 2 20 205 101-2 |
| **4. Adresa elektr. pošty** | musenec@senec.sk |

**III. Činnosť rady školy a iných poradných orgánoch školy:**

***1. Rada školy:***

Rada školy pri MŠ Fándlyho 2, Senec bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Skladá sa z 11 členov. Štvorročné funkčné obdobie rady školy začalo dňom 30.09.2020. Predsedom rady školy bol pán Ing. Ján Pullman a podpredsedom pani Mgr. Alena Predáčová. V školskom roku 2022/2023, dňa 08.09.2022, na prvom stretnutí členov Rady rodičov pri MŠ Fándlyho 2, Senec, prebehla doplňujúca voľba, na ktorej boli zvolení noví členovia za rodičov: Ing. Soňa Gazdíková, Ing. Anna Palková a Mgr. Martina Trošková. Ostatní členovia rady školy zostali nezmenení.

Počas školského roka 2022/2023 sa rada školy stretla 3 krát a jeden raz sa mimoriadne zasadla formou per-rollam, ktorého súčasťou bolo prerokovanie návrhu Školského vzdelávacieho programu ( ďalej len ŠkVP). Dňa 20.10.2022, po hlasovaní, ŠkVP odporučila Rada školy odporučila ŠkVP predložiť zriaďovateľovi na schválenie.

Obsah rokovania zasadnutí rady školy bol/a:

* **Vyjadrenie k správe o výchovno-vzdelávacej činnosti, jej výsledkoch a podmienkach materskej školy za školský rok 2021/2022**
* **Prerokovanie školského poriadku materskej školy**
* **Každoročné vyhodnotenie koncepčného zámeru školy rozpracovaného na roky 2020-2023**
* **Predloženie a vyjadrenie sa k rozpočtu na rok 2023**
* **Informácia o pedagogicko-organizačnom a materiálno-technickom zabezpečení výchovno-vzdelávacieho procesu v šk. roku 2022/2023**
* **Informácie o krúžkovej činnosti**
* **Informácie o prebiehajúcich aktivitách a projektoch školy**
* **Správa o výsledku hospodárenia za rok 2022**
* **Vyhodnotenie zápisu do MŠ**
* **Návrh počtu prijímaných detí**
* **Vyhodnotenie výchovno-vzdelávacích výsledkov za školský rok 2022/2023,**
* **Hodnotenie projektov**
* **Organizačné zabezpečenie prevádzky MŠ a letnej činnosti**
* **Prerokovanie a schválenie plánu zasadnutí na školský rok 2023/2024**
* **Informácie o oblastiach, v ktorých škola alebo školské zariadenie dosahuje dobré výsledky, o oblastiach, v ktorých má škola alebo školské zariadenie nedostatky (§ 2, ods. (1), písm. k) vyhlášky 435/2020 Z. z.)**

***2. Občianske združenie:***

Občianske združenie: Rada rodičov pri Materskej škole, Fándlyho 2, 903 01 Senec (ďalej len RR) vzniklo v zmysle Zákona 83/1990 Zb. o združovaní občanov v znení neskorších predpisov v roku 2004. Riadi sa stanovami schválenými Ministerstvom vnútra. Rada rodičov sa podieľala na aktivitách MŠ podľa vypracovaného Plánu práce školy

Vedúci členovia RR:

|  |  |
| --- | --- |
| **Meno a priezvisko** | **Funkcia** |
| Mgr. Monika Kovťuková | predseda |
| Mgr. Marie Leginusová | podpredseda |

Počet zasadnutí RR: 4

Pre nových členov OZ sa v auguste 2022 uskutočnilo prvé stretnutie, kde sa oboznámili s organizačným zabezpečením materskej školy, školským poriadkom MŠ, školskými dokumentami a dostali odpovede na svoje otázky. V septembri 2022 sa uskutočnilo celoškolské stretnutie rodičov, na ktorom boli členovia rady rodičov upozornení na nové zmeny v legislatíve, v školskom poriadku. Rodičia sa tiež dozvedeli o fungovaní krúžkovej činnosti, ponuke odborov základnej umeleckej školy, do ktorých mohli ešte svoje deti prihlásiť a tiež o činnosti Zelenej školy, do ktorej je MŠ zapojená. Členovia RR počas školského roka boli elektronicky informovaní o dôležitých zmenách, aktivitách MŠ..

V mesiaci marec 2023 sa uskutočnilo zasadnutie rady rodičov, ktorého súčasťou bola aj prednáška pani učiteľky Milošovičovej na tému školská pripravenosť detí na vstup do ZŠ. Na konci školského roka sa uskutočnilo stretnutie rodičov, ktoré pojednávalo o organizačnom zabezpečení školy v prírode, rozlúčkovej slávnosti a aktivitách Zelenej školy.

Rada rodičov na svojich zasadnutiach sa tiež zaoberala :

* Plánom spolupráce svojho združenia s MŠ
* Správou hospodárenia za predošlý rok
* Organizačným zabezpečením aktivít, osláv, sviatkov
* Aktuálnymi návrhmi, problémami

Okrem zasadnutí sa rada rodičov stretla na spoločnej brigáde, v rámci ktorej sa upravila záhradka, odstránil kopec na školskom ihrisku, do zeme sa zabudoval dotykový chodník a navozil nový piesok do pieskovísk. V rámci Zelenej školy sa rodičia stretli pri tvorivých dielňach organizovaných kolégiom Zelenej školy.

***3. Poradné orgány riaditeľa***

Podľa § 6 ods. 1 Vyhlášky 306/2008 o materskej škole sú poradnými orgánmi riaditeľa MŠ pedagogická rada a metodické združenie

***3.1 Pedagogická rada:*** zložená z členov pedagogického kolektívu, bola jednou z organizačných foriem činnosti pedagogického zboru, ktorá spájala zodpovednosť riaditeľky MŠ so skupinovým poradenstvom ostatných pedagogických zamestnancov. V tomto školskom roku sa zišla 4x

Obsahom rokovaní boli:

* Revidovanie Školského poriadku
* Schválenie smerníc: Smernica o úhrade finančných príspevkov na čiastočnú úhradu výdavkov za pobyt dieťaťa v materskej škole, Smernica o organizovaní výletov, exkurzií a vychádzok
* Návrhy, rokovania, prípravy kompetentných návrhov na rozhodnutia riaditeľky
* stanoviská k výsledkom výchovy a vzdelávania
* stanovenie podmienok prijímania na predprimárne vzdelávanie
* informácie o platnej legislatíve, legislatívnych zmenách
* informácie o progresívnych metódach výchovy a vzdelávania
* zistenia a závery z kontrolnej a hospitačnej činnosti
* evalvácia, autoevalvácia
* vyjadrenie s ku koncepcii a smerovaniu školy

***3.2 Metodické združenie (ďalej MZ)***

Vedúcou interného metodického združenia bola Margita Baligová a členmi boli všetky pedagogické zamestnankyne MŠ.

MZ sa zišlo 1 x. Zameriavalo sa na metodickú a odbornú úroveň výchovy a vzdelávania v jednotlivých vekových kategóriách detí a to v jednotlivých oblastiach kognitívneho, socio-emocionálneho a percepčno-motorického vývoja, skvalitňovanie činnosti učiteľov vo výchovno-vzdelávacom procese, umožňovalo kvalifikovane a pružne využívať informácie, poskytovať metodickú pomoc a výmenu pedagogických skúseností.

Plán MZ bol zameraný na

* prerokovanie a schválenie návrhu Plánu činnosti na školský rok 2022/2023
* tvorbu a kontrolu plánu profesijného rastu pedagogických zamestnancov školy
* analýzu výsledkov, kontrolu a hodnotenie výchovno-vzdelávacej činnosti MŠ.
* pomoc začínajúcim učiteľkám
* výmenu pedagogických skúseností, ich zovšeobecnenie a štúdium pedagogickej literatúry, tvorivosti
* vymedzenie vlastných cieľov, vlastného zamerania MŠ a poslania výchovy a vzdelávania,
* Portfólio

### IV. Údaje o počte detí

1. Počet detí (vekové zloženie)

|  |  |
| --- | --- |
| **Na začiatku školského roka** | **Na konci školského roka** |
| Trieda | Vek. zloženie | **Počet detí** | **Z toho integ.** | **Počet detí** | **Z toho integ.** |
| 1 trieda | 3 – 4 ročné deti | 21 | 0 | 22 | 0 |
| 2 trieda | 4 – 5 ročné deti | 22 | 0 | 22 | 0 |
| 3 trieda  | 3 – 5 ročné deti | 10 | 0 | 10 | 0 |
| 4 trieda | 5 – 6 ročné deti | 23 | 0 | 25 | 0 |
| 5 trieda | 5 – 7 ročné deti | 23 | 0 | 24 | 0 |
| 6 trieda | 3 – 4 ročné deti | 11 | 0 | 11 | 0 |
| 7 trieda | 4 – 6 ročné deti | 17 | 0 | 16 | 0 |
| **Spolu:** |  | **127** | 0 | **130** | 0 |

2. Zloženie tried

|  |  |  |  |
| --- | --- | --- | --- |
| Trieda | Vekové zloženie | Triedna učiteľka | Učiteľka |
| 1. trieda  | 3 - 4 ročné deti | Tatiana Žáková | Bc. Vojteška Felcanová |
| 2. trieda  | 4 - 5 ročné deti | Mgr. Margita Baligová | Adriana Sklenicová |
| 3. trieda | 3 - 5 ročné deti | Martina Nováková | Mgr. Marie Leginusová |
| 4. trieda | 5 - 6 ročné deti | Eva Talamonová | Stanislava Sabová  |
| 5. trieda | 5 - 6 ročné deti | Slavka Feketeová, MBA  | Mgr. Stanislava Rybnikárová |
| 6. trieda | 3 – 4 ročné deti | Mgr. Lýdia Kováčová | Patrícia Kubovicsová |
| 7. trieda | 4 – 7 ročné deti | Tatiana Kocková | Mgr. Ivana Guldanová |

3. Dochádzka detí v školskom roku 2021/2022

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vekové zloženie** | **1 trieda** | **2 trieda** | **3 trieda** | **4 trieda** | **5 trieda** | **6 trieda** | **7 trieda** | **Spolu** |
| Priemerná dochádzka v šk. roku | 13 | 15 | 7 | 14 | 17 | 6 | 11 | 83 |

4. Údaje o počte zapísaných detí do I. ročníka ZŠ

|  |  |  |  |
| --- | --- | --- | --- |
| **Počet predškolákov** | **Zaškolených** | **Prijatých do 1.r. ZŠ** | **Deti s odlož. škol. dochádzkou** |
| 51 | 51 | 38 | 13 |

**V. Údaje o počte zamestnancov**

|  |  |  |  |
| --- | --- | --- | --- |
| **Počet zamestnancov MŠ** | **Z toho pedagogickí****zamestnanci** | **Nekvalifikovaní** | **Nepedagogickí zamestnanci** |
| 30 | 14 | 0 | 16 |

**VI. Údaje o plnení kvalifikačného predpokladu pedagogických zamestnancov MŠ**

V tomto školskom roku materská škola disponovala plne kvalifikovanými pedagogickými zamestnancami. Pedagogická zamestnankyňa, Mgr.Lenka Ravaszová – Nágelová v novembri 2022 nastúpila na materskú dovolenku a na jej miesto nastúpila Mgr. Ivana Guldanová, ktorá pracuje v elokovanom pracovisku so sídlom Hurbanova Ves.

|  |  |  |  |
| --- | --- | --- | --- |
| **Č.** | **Titul** | **Priezvisko a meno** | **Kariérový stupeň** |
| 1. | Mgr. | Baligová Margita | samostatný pedagogický zamestnanec |
| 2. | MBA | Feketeová Slavka | samostatný pedagogický zamestnanec |
| 3. | Bc. | FelcanováVojteška | samostatný pedagogický zamestnanec |
| 4. | Mgr.  | Ivana Guldanová | samostatný pedagogický zamestnanec  |
| 5. |  | Kocková Tatiana | samostatný pedagogický zamestnanec |
| 6. | Mgr. | Kováčová Lýdia | samostatný pedagogický zamestnanec |
| 7. |  | Kubovicsová Patrícia | samostatný pedagogický zamestnanec |
| 8. | Mgr. | Leginusová Marie | s prvou atestáciou |
| 9. |  | Nováková Martina | samostatný pedagogický zamestnanec |
| 10. | Mgr. | Rybnikárová Stanislava | samostatný pedagogický zamestnanec |
| 11. |  | Sabová Stanislava | s prvou atestáciou |
| 12. |  | Sklenicová Adriana | samostatný pedagogický zamestnanec |
| 13. |  | Talamonová Eva | samostatný pedagogický zamestnanec |
| 14. |  | Žáková Tatiana | samostatný pedagogický zamestnanec |

**Údaje o ďalšom vzdelávaní pedagogických zamestnancov materskej školy za školský rok 2022/2023**

V uvedenej tabuľke sú uvedené vzdelávania, ktoré pedagogické zamestnankyne absolvovali v rámci online, ale aj prezenčného vzdelávania.

|  |  |  |
| --- | --- | --- |
| **Meno a priezvisko** | **Názov ukončeného vzdelávania** | **Druh** |
| Mgr. Margita Baligová | Hra s hudbou a hudba hrou | aktualizačné |
|  | Inkluzívne prístupy vo vzdelávaní detí v materských školách | aktualizačné |
| Logopedické cvičenia a aktivity pre deti od troch rokov | webinár |
| Diagnostika detskej kresby | webinár |
| Bc. Vojteška Felcanová | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
| Využitie softvérovej aplikácie SMART Notebook a clodového prostredia SMART Lumio v edukačnom procese | inovačné |
| Slávka Feketeová, MBA | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
|  Tatiana Kocková | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
|  Mgr. Lýdia Kováčová | Hra s hudbou a hudba hrou | aktualizačné |
|      | Inkluzívne prístupy vo vzdelávaní detí v materských školách | aktualizačné |
| Využitie hry na rozvoj osobnosti | inovačné |
| Ciele a obsah povinného predprimárneho vzdelávania v rôznych formách jeho plnenia | inovačné |
| Hudobná výchova- inšpirácie a hry | webinár |
|   | Ako pristupovať k deťom s ADHD | aktualizačné |
| Patrícia Kubovicsová | Hra s hudbou a hudba hrou | aktualizačné |
|    | Inkluzívne prístupy vo vzdelávaní detí v materských školách | aktualizačné |
| Portfólio pedagogického zamestnanca | webinár |
| Diagnostika detskej kresby | webinár |
| Hodnotenie v materskej škole | webinár |
|  Mgr. Marie Leginusová | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
| Martina Nováková | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
| Mgr. Stanislava Rybnikárová | Hra s hudbou a hudba hrou | aktualizačné |
|  | Inkluzívne prístupy vo vzdelávaní detí v materských školách | aktualizačné |
|  Stanislava Sabová | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
| Využitie hry na rozvoj osobnosti dieťaťa | inovačné |
|  Eva Talamonová | Hra s hudbou a hudba hrou | aktualizačné |
|   | Inkluzívne prístupy vo vzdelávaní detí v materských školách | aktualizačné |
| Tatiana Žáková | Hra s hudbou a hudba hrou | aktualizačné |
|  | Inkluzívne prístupy vo vzdelávaní detí v materských školách | aktualizačné |
| Adaptačný proces dieťaťa v MŠ | webinár |
|  Adriana Sklenicová | Hra s hudbou a hudba hrou | aktualizačné |
|  | Inkluzívne prístupy vo vzdelávaní detí v materských školách | aktualizačné |

# VII. Informácie o aktivitách a prezentácii materskej školy na verejnosti

* Údaje o aktivitách organizovaných MŠ

|  |  |  |
| --- | --- | --- |
| **Dátum** | **Názov a obsah aktivity** | **Organizátor** |
| 28.09.2022 | Tvorivé dielne - výroba stojanov na ceruzky | Daphne -inštitút aplikovanej ekológie |
| 05.11.2022 | Ako si vieme vyrobiť papier | Daphne -inštitút aplikovanej ekológie |
| 06.10.2022 | Divadelné predstavenie - ALADIN | SZUŠ Renáty Madarászovej |
| 12.10.2022 | Návšteva zberného dvora v Senci | MŠ |
| 19.10.2022 | Divadelné predstavenie - Žabí princ | Divadlo - Na hojdačke |
| 15.11.2022 | Divadelné predstavenie | Divadlo - Stražanovci |
| 24.11.-30.11.2022 | Kurz korčuľovania | ŠK Relax  |
| 29.11.2022 | Zbierame batérie so Šmudlom eko-výchov program | Daphne -inštitút aplikovanej ekológie |
| 03.12.2022 | Vianočné tanečné predstavenie | SZUŠ Renáty Madarászovej |
| 05.12.2022 | Mikuláš v MŠ spolu s predstavením | Stepup - Mário Novák |
| 20.12.2022 | Vianočné prekvapenie – rozbaľovanie darčekov | Uč. v triedach |
| 19.01.2023 | Eko- výchovný program | Daphne -inštitút aplikovanej ekológie |
| 31.01.2023 | Kompostér Jurko | OZ Uvedomelo |
| 07.02.2023 | Divadelné predstavenie Vlk a kozliatka | SZUŠ Renáty Madarászovej |
| 09.02.2023 | Divadelné predstavenie Škaredé kačiatko | Divadlo OSKAR |
| 13.02.2023 | Divadelné predstavenie: ,,O stratenej rukavičke" | Divadlo Pod hríbikom |
| 14.02.-10.04.2023 | Zapojenie sa do súťaže ,,Vráťme knihy do škôl“ | OZ Učenie s úsmevom |
| 15.02.2023 | Karneval  | Uč. v triedach |
| 24.02.-31.03.2023 | Zapojenie sa do výtvarnej súťaže ,,Vesmír očami detí“. | MŠ + Solar Senec |
| 21.04.2023 | Deň Zeme + zapojenie sa do výtvarnej súťaže | MŠ + Mesto Senec |
| 25.04.2023 | Tvorivé dielne a výmenná burza hračiek a kníh | MŠ v spolupráci s OZ Rada rodičov |
| 27.04.2023 | Brigáda | MŠ v spolupráci s OZ Rada rodičov |
| 30.05.2023 | MDD detí s animačným programom | Stepup  |
| 09.06.2023 | Senecká olympiáda | MŠ + Mesto Senec |
| 13.06.2023 | Divadelné predstavenie: Ako sa komár stal kráľom | Divadlo |
| 22.05.-26.05.2023 | Škola v prírode v Nízkych Tatrách - Donovaly | MŠ v spolupráci s Tramptáriou |
| 08.06.2023 | Hodnotenie Zelenej školy | MŠ v spolupráci so Živicou |
| 22.06.2023 | Výlet na hrad Devín a návšteva mini ZOO  | MŠ |
| 26.06.2023 | Výlet na eko farmu v Pustých Úľanoch | Elok. pracovisko so sídlom Hurbanova Ves |
| 27.06.2023 | Rozlúčka predškolákov so škôlkou s animátormi | MŠ v spolupráci so Stepupom |
| 28.06.2023 | Rozlúčka predškolákov s programom pre rodičov | MŠ v spolupráci s OZ Rada rodičov |
| 28.06.2023 | Rozlúčka predškolákov s programom pre rodičov | Elok. prac. V Hurbanovej Vsi v spolupráci s OZ Rada rodičov |

### VIII. Informácie o projektoch, do ktorých je škola zapojená

|  |  |  |  |
| --- | --- | --- | --- |
| **Názov projektu** | **Termín začatia realizácie projektu** | **Termín ukončenia realizácie projektu** | **Ciele** |
| **Školské ovocie** | 5/2013 | pokračuje | Cieľom projektu je:•zvýšiť spotrebu ovocia a zeleniny u detí predškolského a školského veku•zmeniť stravovacie návyky u detí už v rannom školskom veku•znížiť výskyt nadváhy a obezity u detí•podporiť zdravú výživu a zvýšiť informovanosť o výživovej hodnote jednotlivých druhov ovocia a zeleniny |
| **Školské mlieko** | 01.05.2013 | pokračuje | Európsky školský mliečny program vyzýva deti, aby konzumovali mliečne výrobky a prijímali vyváženú stravu. Zároveň zohráva vzdelávaciu úlohu podporovaním rozvoja správnych stravovacích a výživových návykov. |
| **Zelená škola****Téma Odpady** | 01.04.2019 | 31.08.2025 | Cieľom projektu je správnym separovaním znížiť množstvo komunálneho odpadu o 50% a minimalizovaním množstvo celkového vyprodukovaného odpadu o 5% do júna 2023 |
| **Predplavecká príprava** | 01.09.2021 | celoročný | Cieľom predplaveckej prípravy je zvládnuť základné plavecké zručnosti, osvojiť a efektívne využiť základné plavecké zručnosti. Projekt sa realizuje v spolupráci so Šport klubom Senec pod vedením p. I. Hofericovejv areáli X-bionic Šamorín |
| **Športové aktivity** | 01.10.2022 | Celoročný a pokračuje | V tomto školskom roku je to nový projekt, ktorý sa realizoval v spolupráci s MŠK Senec v novovybudovanej multifunkčnej športovej hale v Senci. Cieľom je rozvíjanie pohybových zručností u detí predškolského veku, získavanie pozitívny vzťah k pohybovým a športovým aktivitám a zdravému životnému štýlu. |
| **Tréning fonematického uvedomovania podľa Eľkonina** | Celoročný pre deti s pokračovaním plnenia povinného predprimárneho vzdelávania | Pokračuje | Cieľom je rozlíšiť dlhú a krátku samohlásku, tvrdú a mäkkú spoluhlásku pre osvojovanie si čítania. Predčitateľskáschopnosť je nevyhnutná pre neskoršie chápanie grafémovo – fonémovej korešpondenciev jazyku pri čítaní.  |
| **Deň Zeme** | Apríl 2023 | Apríl 2023 | Cieľom je pripomenutie si našej závislosti od cenných darov, ktoré nám naša zem ponúka.  |
| **Pomocný vychovávateľ** | Február 2022 | August 2025 | Cieľom výzvy je podpora materských a špeciálnych materských škôl prostredníctvomzamestnania pomocného vychovávateľa ako nepedagogickéhozamestnanca na pomoc pri poskytovaní povinného predprimárnehovzdelávania deťom so zdravotným znevýhodnením a/alebo deťom zosociálne znevýhodneného prostredia. |

Zapojením detí do Európskeho **školského mliečneho programu,** ktorého vyhlasovateľom je Ministerstvo pôdohospodárstva a rozvoja vidieka SR, sme sa snažili o to, aby deti konzumovali mliečne výrobky a prijímali vyváženú stravu. Na podporu týchto schopností deti plniace povinné predprimárne vzdelávanie navštívili firmu RAJO, kde jednoduchým výkladom a prakticky mohli zistiť ako sa tie mliečne výrobky vyrábajú.

Počas školského roka 2022/2023 mali deti možnosť prostredníctvom projektu **Školský program** jesť veľa ovocia a zeleniny a dozvedieť sa, aké je dôležité pre náš organizmus. Zlepšujú našu kondíciu, posilňujú náš imunitný systém a sú výborným zdrojom prírodnej energie.

Organizátorom je Ministerstvo pôdohospodárstva a rozvoja vidieka SR. Dodávateľ Boni Fructi, pravidelne zabezpečuje čerstvé ovocie, zeleninu, alebo výrobky z nich do MŠ. OZ hradí 20% z ceny dodaného ovocia alebo zeleniny. Cez projekt sme získali ovocný strom **(jabloň),** ktorú deti spoločne s personálom MŠ zasadili na školskom dvore

Projekt **Zelená škola**, ktorého cieľom je správnym separovaním znížiť množstvo komunálneho odpadu o 50% a minimalizovaním množstvo celkového vyprodukovaného odpadu o 5% do júna 2023. Dňa 08.06.2023 prebehlo hodnotenie projektu, výsledkom ktorého bolo získanie certifikátu Zelená škola do 31.08.2025. MŠ sa dosiahnutiu cieľa prezentovala veľkým množstvom aktivít. Deti navštívili zberný dvor Senec, papierničku Petrus na výrobu ručného papiera. Zrealizovala sa brigáda na úpravu záhrady a areálu ihriska MŠ. V rámci projektu sa zmontovala knižná búdka na vzájomnú výmenu kníh a zmontoval sa tiež kompostér slúžiaci na kompostovanie kuchynského odpadu. Uskutočnili sa tvorivé dielne, burzy kníh, hračiek, športových potrieb. Uzatvorili sme zmluvu s firmou Damito, ktorá v rámci komunálneho materiálového kruhu nápojových kartónov a a hygienického papiera vyrába z tetrapakov aj prírodný papier a dávkovače, ktorými nás zásobuje. Zakúpili sa smetné nádoby na separovaný odpad, aby sme deti už od útleho veku viedli k správnemu separovaniu. Spolupracujeme s predajňami Čapovaná drogéria a Špajzka, aby deti videli všetky možné spôsoby znižovania odpadov a ochrany prírody.

V spolupráci so Šport klubom Senec, pod vedením p. Ivany Hofericovej, sa deti predškolského veku v tomto školskom roku mali možnosť zapojiť do celoročného projektu **Predplaveckej prípravy**, ktorý prebiehal v areáli X-bionic v Šamoríne. Deti zvládli základy predplaveckej prípravy, odstránil sa u nich strach z vody,

**Športové aktivity,** v tomto školskom roku sme sa zapojili do nového projektu, ktorý realizoval MŠK Senec v novovybudovanej multifunkčnej hale v Senci. Deti ju navštevovali každý druhý týždeň. Tu si rozvíjali svoje pohybové zručnosti, pozitívny vzťah k športovým aktivitám a zdravému životnému štýlu. Najprv sa realizoval pre deti plniace povinné predprimárne vzdelávanie, ale sa budeme snažiť zapojiť doň aj mladšie vekové skupiny.

**Tréning fonematického uvedomovania** sa realizoval počas školského roka a bol určený pre deti s pokračovaním plnenia povinného predprimárneho vzdelávania. Pani učiteľka prvky tejto metódy zaradila aj do výchovno-vzdelávacieho procesu s deťmi plniacimi povinné predprimárne vzdelávanie. Výsledky tréningu sa prejavili pri vyšetrení školskej zrelosti detí. Tieto fonematické schopnosti sa významne podieľajú na budúcej kvalite čítania, stimulujú u dieťaťa tzv. predčitateľské spôsobilosti. Preventívne sme pôsobili proti možnému zlyhaniu dieťaťa v základnej škole.

**Deň Zeme –**z dôvodu nepriaznivého počasia sa deti tento rok nezúčastnili projektu, aktivít, ktoré usporiadalo mesto Senec na námestí. My sme v rámci oslavy dňa Zeme zrealizovali tvorivé dielne (deti s rodičmi si vyrábali ozdoby z vyradených CD nosičov, šili tašky z nepotrebných tričiek, starých látok; vankúšiky, ktoré sa napĺňali čerešňovými kôstkami; maľovali sa obrazy na kartóny, vyrábali sa mydlá do kúpeľa...Deti si podonášali hračky, s ktorými sa už doma nehrajú, knižky, športové potreby, ktoré si na výmennej burze mohli druhé deti zobrať domov. Tieto akcie sa spestrili aj ochutnávkou nátierok, ktoré pani kuchárky pre ne pripravili. V rámci projektu sa MŠ zapojila do výtvarnej súťaže vyhlásenej pri príležitosti osláv dňa Zeme.

MŠ sa zapojila do výzvy MŠVVaŠ SR: **Pomocný vychovávateľ**. Projekt je financovaný z Plánu obnovy a odolnosti v rámci pilotného overovania podporných opatrení do vzdelávania. Pomocný vychovávateľ podľa pokynov učiteľov materskej školy
pomáhal pri:

* adaptácii detí na prostredie materskej školy,
* komunikácii s deťmi a ich zákonnými zástupcami,
* prekonávaní architektonických bariér,
* činnostiach zabezpečujúcich životosprávu (osobná hygiena, stravovanie, odpočinok),
* obliekaní a vyzliekaní detí v rámci prípravy na pobyt vonku alebo odpočinok,
* zabezpečovaní bezpečnosti a ochrany zdravia detí počas pobytu vonku a pri napr. sezónnych činnostiach, pri preprave hromadnými dopravnými prostriedkami,
* udržiavaní pozornosti detí počas predprimárneho vzdelávania,
* iných činnostiach súvisiacich s plnením školského vzdelávacieho programu.

**IX. Informácie o výsledkoch inšpekčnej činnosti vykonanej Štátnou školskou inšpekciou v materskej  škole**

V školskom roku 2022/2023 nebola na materskej škole vykonaná inšpekčná činnosť.

**X. Informácie o priestorových a materiálno-technických podmienkach MŠ**

V oblasti skvalitňovania priestorových podmienok výchovy a vzdelávania boli z dôvodu výrazného nárastu cien za energie nastavené šetriace podmienky. V rámci šetrenia elektrickej energie sa v tomto školskom roku nepoužívala infrasauna.

Z bezpečnostných a zdravotných dôvodov zriaďovateľ zakúpil a dal namontovať klimatizačné jednotky do kuchyne a vedúcej školskej jedálne z dôvodu prehrievania priestorov, hlavne v letných mesiacov. Nákupom menšieho kuchynského robota, dosky na krájanie a ručného šľahača sa zmodernizovala a uľahčila práca kuchárok.

V oblasti materiálno-technických podmienok boli triedy doplnené novými hračkami,

detskými knihami, časopismi, modernými učebnými pomôckami a pracovným materiálom. Pre učiteľky bola zakúpená odborná literatúra určená na samoštúdium, predplatné časopisu Predškolská výchova.

Triedy detí plniacich povinné predprimárne vzdelávanie sa dovybavili novým nábytkom, ako knižným kútikom, skrinkou na výtvarné potreby, skrinkou pre malé kaderníčky, detskými sedačkami. Do dvoch výdajní sa zakúpili minichladničky na odkladanie stravy pre deti s diétnym stravovaním sa. Do všetkých tried sa zakúpili prenosné reproduktory .

Oprava strechy po silných vetroch

**Nákup:**

* Vybavenie do kuchyne - robot, dosky, šľahač
* Náradie pre údržbára: aku skrutkovač, vŕtačka, píla
* Vybavenie tried: 2 mini chladničky, televízor, skartovač, prenosné reproduktory

**Pozitíva:**

* Zrealizovaná oprava bleskozvodov na budove MŠ
* Oprava strechy po silných vetroch
* MŠ disponuje zručným údržbárom, ktorému sa nákupom aku skrutkovača, vŕtačky, píly doplnila výbava
* hĺbkové čistenie kobercov sme si zabezpečili svojpomocne

**Negatíva:**

* z dôvodu zlej finančnej situácie sa odkladá maľovka niektorých interiérových priestorov.
* nedostatok financií na nákup a montáž hernej zostavy na školský dvor

**XI. Informácie o oblastiach, v ktorých materská škola dosahuje dobré výsledky, a oblastiach, v ktorých má materská škola nedostatky**

SWOT ANALÝZA

|  |  |
| --- | --- |
| SILNÉ STRÁNKY | SLABÉ STRÁNKY |
| * výhodná lokalita ( v blízkosti ZŠ, ZUŠ, SZUŠ
* veľké školské ihrisko so záhradkou a s veľkým počtom listnatých, ihličnatých a ovocných stromov
* šírenie dobrého mena MŠ ústnym podaním medzi rodičmi
* 100% kvalifikovanosť pedagogických zamestnancov
* vysoké pracovné nasadenie a entuziazmus pracovníkov
* neustály záujem pedagogických zamestnancov sa zdokonaľovať, vzdelávať
* zapojenie sa do projektov, programov: Školské mlieko, Školské ovocie, Zelená škola, prostredníctvom ktorých sa deti vedú k zdravému životnému štýlu a ochrane prírody
* moderné vybavenie tried,
* kvalitné učebné pomôcky a digitálne technológie, kopírky, CD prehrávače, interaktívne tabule, notebooky
* prístup k informáciám cez internet
* pobyt detí v infrasaune
* počas letných horúčav zabezpečenie ochladzovania všetkých tried, kuchyne
* vzájomne sa rešpektujúce vzťahy medzi školou a zriaďovateľom

široká ponuka krúžkov a kurzov pre rozvoj nadaných detí* výborná spolupráca s Radou školy, členmi OZ Rada rodičov, ZO OZ
* výborná spolupráca s ostatnými MŠ v meste Senec a ZŠ
* výborná spolupráca so športovými klubmi  MŠK Senec, Football academy Senec, Sport klub Senec
* dobrá spolupráca s Tenenetom a CPP Senec
* výborná spolupráca so ZUŠ, SZUŠ, v rámci ktorej deti počas pobytu v MŠ navštevujú tanečný, literárno-dramatický, výtvarný odbor
 | * nevysporiadaný pozemok pod budovou školy bráni plánovať väčšie úpravy areálu
* Nedostatočná kapacita a neuspokojenie záujmu všetkých zákonných zástupcov pri prijímaní detí do MŠ
* Nedostatok financií na doplnenie ihriska novým herným prvkom
* Nízke postavenie učiteľa v spoločnosti, spoločenská nedocenenosť povolania – učiteľ, a z toho vyplývajúca nízka motivácia
* finančné nedocenenie práce pedagogických i nepedagogických zamestnancov MŠ
* získavanie grantov,
* vylúčenie z projektov, grantov bratislavský kraj
* vysoký počet detí v triedach
 |
| **PRÍLEŽITOSTI**  | **RIZIKÁ** |
| * Odovzdávanie skúseností poslucháčom vysokých škôl, študentom stredných škôl, začínajúcim učiteľom
* Využívanie interaktívnych pomôcok
* Využívanie finančných zdrojov získaných prostredníctvom OZ (2% dane z príjmu)
* Podľa druhu postihnutia integrácia dieťaťa so špeciálnymi výchovno-vzdelávacími potrebami
* Prezentovanie práce pedagogického kolektívu a detí na rôznych súťažiach, akciách, internetovej stránke školy
* Vytváranie zaujímavých aktivít, ponúk k spestreniu výchovno-vzdelávacieho procesu
 | * Neustále sa zvyšujúce nároky zo strany rodičov
* Strata motivácie, pracovného nasadenia zamestnancov
* Odchod zo školstva, z pozície učiteľ
* Neochota o mimopracovné aktivity, činnosť
* Z neustále sa meniacej legislatívy vznikajú dezinformácie
 |

Analýza silných a slabých stránok z hľadiska zvládania požiadaviek výchovno-vzdelávacieho procesu

|  |
| --- |
| **Jazyk a komunikácia** |
| **Silné stránky** | **Slabé stránky** |
| * Vhodnou motiváciou, prístupom boli deti vedené k aktívnej komunikácii
* Raz do týždňa možnosť logopedickej terapie pre deti s narušenou komunikačnou schopnosťou a pozitívne zmeny vo výslovnosti vďaka logopedickej starostlivosti
* Využívanie metodiky fonematického uvedomovania podľa Eľkonina pre deti s pokračovaním plnenia povinného predprimárneho vzdelávania
* Vytvorenie knižnej búdky na motiváciu k čítaniu a rozvoju  predčitateľskej gramotnosti
* Rozklad s lov na slabiky
* Dostatok knižných titulov v MŠ, záujem o počúvanie rozprávok, príbehov, interaktívnych kníh
* Vytvorené podmienky na rozvoj grafomotoriky, dobrá dostupnosť ku kresliacemu materiálu
* Vytváranie kladného vzťahu ku kresbe a grafomotorickým prejavom
 | * Veľa detí s nesprávnou výslovnosťou, s narušeným, oneskoreným vývinom reči
* Problém s formuláciou rozvitých viet
* Nedodržiavanie základných pravidiel vedenia dialógu – skákanie do reči
* Nedostatočné je počúvanie s porozumením
* Nedostatočná schopnosť vytrvať pri činnosti, koncetrovať sa, rozptýlená pozornosť
* Problém so správnym úchopom písacieho náčinia
 |
| **Matematika a práca s informáciami** |
| **Silné stránky** | **Slabé stránky** |
| * Určovanie základných farieb a geometrických útvarov
* Zvládanie počtových operácií primerane k veku
* Porovnávanie, viac , menej, rovnako
* Pracovanie s interaktívnou tabuľou, s digitálnymi technológiami
* Ponúknutá možnosť navštevovať program KidGenius – numicon, mentálna aritmetika
 | * Zvládanie obsahu podoblastí geometria a meranie a logika
* Programovanie Bee-bot včielky
* Pohyb po štvorcovej sieti
* Pravo-ľavá orientácia
 |
| **Človek a príroda**  |
| **Silné stránky** | **Slabé stránky** |
| * Zapojenie do programu Zelená škola, plnenie cieľov enviromentálneho akčného plánu na tému odpady
* Chápanie dôsledkov znečisťovania životného prostredia, dôležitosťou triedenia odpadu
* Vlastná školská záhrada,

 pestovanie, pozorovanie, rozlišovanie bylín, rastlín, ovocných stromov* Pozorovanie života hmyzu v novom hmyzom domčeku
* Spolupráca s inštitúciou aplikovanej ekológie Daphne, ekovýchovné programy
* Zapojením sa do zberu papiera, batérií, zubných kefiek, triedenia odpadov rozvíjanie

 enviromentálneho cíteniaa ochranárskych postojov* Návšteva výstavy Cosmos na oboznamovanie sa s vesmírom
* Oboznamovanie sa s krásami slovenskej prírody
* Pobyt v škole v prírode
* Výlet na hrad Devín, oboznámenie sa s históriou
 | * Naivné detské predstavy skreslia chápanie zložitejších prírodných javov
* Menej experimentov na pochopenie, vysvetľovanie prírodných javov
 |
| **Človek a spoločnosť** |
| **Silné stránky** | **Slabé stránky** |
| * Zabezpečenie kalendárov na lepšie pochopenie pojmu včera, dnes, zajtra, lepšiu orientáciu v čase
* Zavedenie triednych pravidiel,
* Zavedenie ranných kruhov na komunikáciu, vzájomné riešenie problémov, životných situácií
* Využívanie pamätných dní, sviatkov na rozvoj poznatkov o spoločnosti a vlasti
* Spolupráca s rodičmi, zapájanie rodičov do aktivít s deťmi, ( tvorivé dielne, burza hračiek, kníh, športových potrieb)
 | * Orientácia v čase
* Pomenovanie, určenie ročných období
* Hlučnosť, nevhodné prejavy správania sa
 |

|  |
| --- |
| **Človek a svet práce** |
| **Silné stránky** | **Slabé stránky** |
| * Oboznámenie sa s existenciou bezobalových obchodov ,,Čapovaná drogéria“ a ,,Špajzka“ – spolupráca s nimi
* Dostatok obrazového, didaktického materiálu
* Vytvorenie prírodovedných kútikov v triedach s prírodným materiálom na pozorovanie a tvorenie
* Dostatok kvalitných, moderných konštrukčných skladačiek
* Vo väčšej miere sa využíval na tvorenie odpadový materiál
* Exkurziou na zberný dvor, papierničky Petrus sa deti bližšie oboznámili s prácou smetiarov, výrobou ručného papiera
 | * Slabšia úroveň vedomostí o profesiách, remeslách
* Konštruovanie podľa návodov, náčrtov
* Nízka podpora samostatnosti detí zo strany rodičov pri sebaobslužných činnostiach
 |
| **Umenie a kultúra** |
| **Silné stránky** | **Slabé stránky** |
| * vyjadrenie charakteru piesne prirodzeným kultivovaným pohybom
* záujem detí o spev a hudobno-pohybové hry,
* dostatok hudobných CD, rozprávok na CD nosičoch
* samostatné vyjadrovanie svojich predstáv o svete výtvarnými prostriedkami,
* vybavenie tried interaktívnymi a magnetickými tabuľkami na zlepšenie úchopu, tlaku a koordinácie – oko- ruka,
* spolupráca so ZUŠ, počas pobytu materskej školy deti navštevujú tanečný, výtvarný odbor a aj výtvarný krúžok v MŠ a tým si rozvíjajú hrubú a jemnú motoriku, nadanie
 | * nerešpektovanie pokynov a pravidiel pri hudobno-pohybových hrách
* strihanie predlôh, obrázkov
* nedostatočná sústredenosť na činnosť
* nedostatočná fantázia a predstavivosť spôsobuje, že majú problémy s kresbou príbehu,
* nepokrytie celej plochy kresbou,
* nesprávny úchop, slabý tlak na podložku, a nesprávna poloha pri grafomotorických činnostiach
 |
| **Zdravie a pohyb** |
| **Silné stránky** | **Slabé stránky** |
| * absolvovanie predplaveckej prípravy v X-Bionic v Šamoríne a získanie základných predplaveckých zručností
* záujem o cvičenie, absolvovanie športového výcviku v multifunkčnej hale MŠK Senec na rozvíjanie si pohybových schopností a zručností
* možnosť zapájania sa do všetkých pohybových aktivít, športových olympiád
* rozlišovanie zdravých a nezdravých potravín
* pochopenie dôležitosti pohybu pre zdravie človeka
* vyvážená, zdravá strava, dostatok ovocia a zeleniny počas dňa v MŠ.
 | * Skákanie cez švihadlo, prekážky
* veľa detí má nesprávne držanie tela, zlú koordináciu pohybov (najmä pri skákaní cez prekážky, alebo kotúli)
* nesprávne, nedostatočné narábanie s príborom
* nedostatočný záujem o jedenie rôznorodého ovocia a zeleniny vo všetkých podobách,
* absentuje na školskom dvore väčšia herná zostava na všestrannejší pohybový rozvoj detí

  |

**XII. Počet detí so špeciálnymi výchovno-vzdelávacími potrebami**

V školskom roku 2022/2023 materská škola neintegrovala dieťa so špeciálnymi výchovno-vzdelávacími potrebami. Počas školského roka sa objavili problémy v správaní jedného dieťaťa a na základe odborného pedopsychiatrického vyšetrovania sa zistila porucha aktivity a pozornosti, iné poruchy psychiky a správania.

**XIII. Počet prijatých detí od školského roka, v ktorom sa správa vypracúva**

# 1. Zápis detí ku školskému roku 2022/2023 do MŠ

|  |  |
| --- | --- |
| **Všetky žiadosti** | **180** |
| Kmeňová materská škola spolu s elokovaným pracoviskom so sídlom Fándlyho 20, Senec | 155 |
| Do Elokovaného pracoviska so sídlom HurbanovaVes | 25 |
| Z toho nespĺňajúce podmienky zápisu - k 31.08. nedovŕšenie 3 rokov veku dieťaťa | 31 |
|   |   |
| **Počet tried** | **7** |
| **Prijaté deti v školskom roku 2022/2023** | **52** |

 .................................................. Mgr. Marie Leginusová

 riaditeľka MŠ